
U posljednje vrijeme na ulicama se primjećuje 
sve veći broj mlađih ali i starijih ljudi sa bradama, što 
je popraćeno raznim komentarima od ismijavanja, 
osuđivanja ali i odobravanja. Nije alarmantno to što se 
određeni ljudi koji ne poznaju od islama osim 
simboliku ismijavaju sa bradom, mahramom, i sl. Njih 
treba poučavati i pojašnjavati im ono što su bili 
obavezni davno naučiti. Međutim, činjenica da se 
vjerski obrazovani pojedinci koji obnašaju odgovorne 
funkcije izigravaju ovim propisom na ovaj ili onaj 
način, biva krajnje zabrinjavajuća. Prije osuđivanja 
ljudi zbog određenog postupka obaveza je upoznati se 
s motivom i razlogom njegovog činjenja, potom 
krajnje nepristrasno kazati vlastito mišljenje pozivajući 
se, svakako, na šerijatske izvore i izjave islamskih 
pravnika. 

Kada je u pitanju puštanje brade islamski 
učenjaci su jednoglasni u mišljenju da je puštanje 
brade legitimno i da je strogo zabranjeno izigravanje 
ovim sunnetom. (Vidjeti: El-lihjetu fi davil-kitabi ves- 
sunneh, str, 84.) 

Ovom prilikom citirat ćemo mišljenja isključivo 
hanefijskih autoriteta i iznijeti njihove stavove po 
pitanju puštanja brade iz najpriznatijih djela 

hanefijskog fikha, ne ograničavajući se na njen propis, 
već općenitu utemeljenost ovog propisa u hanefijskom 
mezhebu: 

l.Imam Semsuddin es-Serhasi (umro 490 god. 
po H) nakon što je spomenuo da je u bradi ukras 
muškarca, rekao je: ”Osnova svemu ovome je hadis u 
kome Poslanik, sallallahu alejhi ve sellem, kaže: ’Allah 
ima meleke koji ga slave riječima: Slavljen neka je 
Allah koji je ukrasio muškarce bradama.’” (Vidjeti: El- 
Mebsut, 26/72, izdavač: Darul-mearif, 1414, Bejrut) 

Na drugom mjestu imam Es-Serhasi kaže: ”U 
bradi je ljepota (muškarca).” (Vidjeti: El-Mebsut, 
11/90) 

2.1mam Alauddin el-Kasani (umro 587 god. po 
H) kaže: ”Brijanje brade tretira se masakriranjem lica, 
jer je Uzvišeni Allah ukrasio muškarce bradom, kako 
se prenosi u hadisu: ’Allah ima meleke koji ga slave 
riječima: Slavljen neka je Allah koji je ukrasio 
muškarce bradama.’” (Vidjeti: Bedaeus-sanaia, 2/329- 
330, izdavač: Daru ihjait-turasil-arebi, 1419, Bejrut) 

Na drugom mjestu imam El-Kasani kaže: ”Glava 
i brada predstavljaju najčasnije dijelove tijela. U glavi 
se nalazi mozak i čula, a brada je od lica, a lice je jedan 

od najčasnijih dijelova tijela.” (Vidjeti: Bedaeus- 
sanaia, 2/40) 

3.1mam Burhanuddin el-Merginani (umro 593 
god. po H) kaže: ”Brijanje kose kada je u pitanju žena 
predstavlja njeno masakriranje, kao brijanje brade kod 
muškarca.” (Vidjeti: El-Hidaje, 1/149, izdavač: Daru 
Ihjait-turasil-arebi, 1415, Bejrut) 

4.1mam Kemaluddin b. el-Hummam (umro 681 
god. po H) kaže: ”Kada je u pitanju brada sunnet je da 
bude u dužini šake, a ono što pređe preko dužine šake 
treba odsjeći ... što se tiče kraćenja brade više od toga 
(tj. od dužine šake) kao što čine neki zapadnjaci (tj. 
ljudi sa zapadnog dijela tadašnje islamske države) i 
muškarci hermafroditi (dvopolci) nije apsolutno niko 
dozvolio.” (Vidjeti: Šerhu fethil-Kadir, 2/348, izdavač: 
Darul-fikr, bez godine izdanja, Bejrut) 

5.1mam Fahruddin ez-Zejlei (umro 710 god. po 
H) kaže: ”U bradi je ukras muškarca, kako se navodi u 
hadisu,” potom je citirao prethodno spomenuto 
predanje. (Vidjeti: Tebjinul-hakaik, 7/274, izdavač: 
Darul-kutubil-ilmijjeh, 1420, Bejrut) 

6.1mam Bedruddin el-Ajni (umro 855 god. po 
hidžri) u komentaru hadisa u kome Poslanik, sallallahu 
alejhi ve sellem, naređuje puštanje brade, kaže: 

”Puštanje brade znači da dostigne svoju bujnost.” 
(Vidjeti: Umdetul-kari, 22/46, izdavač: Darul-Fikr, bez 
godine izdanja, Bejrut) 

U drugom djelu imam El-Ajni nakon što je 
spomenuo prethodno citirane riječi imama El- 
Merginanija: ”Brijanje kose kada je u pitanju žena 
predstavlja njeno masakriranje, kao brijanje brade kod 
muškarca”, kaže: ”Masakriranje je haram, nije 
dozvoljeno.” (Vidjeti: El-binaje šerhul-hidaje, 4/274, 
izdavač: Darul-kutubil-ilmijjeh, 1420, Bejrut) 

7.1mam Zejnuddin b. Nudžejm (umro 970 god. 
po hidžri) pojašnjavajući hadis u kome Poslanik, 
sallallahu alejhi ve sellem, naređuje: ”Puštajte brade”, 
rekao je: ’Tuštanje brade znači da dostigne svoju 
bujnost.” (Vidjeti: El-Bahrur-raik, 1/50, izdavač: 
Darul-marife, bez godine izdanja, Bejrut) 

Na drugom mjestu Ibn Nudžejm kaže: ”Sunnet 
je da brada bude u dužini šake.” (Vidjeti: El-Bahrur- 
raik, 2/302) 

Potom je rekao: ”Brijanje brade je masakriranje 
lica.” (Vidjeti: El-Bahrur-raik, 2/382) 

8.1mam Ali el-Kari (umro 1014 god. po hidžri) 
kada je pojašnjavao hadis u kome Poslanik, sallallahu 

alejhi ve sellem, kaže: ’Tuštajte brade”, rekao je: 
”Puštanje brade znači da dostigne svoju bujnost.” 
Potom je rekao: ”Brijanje brade danas je simbol 
mnogih mušrika koji nemaju udjela u vjeri.” (Vidjeti: 
Merkatul-mefatih, 2/84, izdavač: Darul-kutubil- 
ilmijjeh, 1422, Bejrut) 

Na drugom mjestu imam El-Kari kaže: ”Kinanje 
(bojanje) brade je sunnet.” (Vidjeti: Merkatul-mefatih, 
2 / 88 ) 


U istom djelu 5/557, Ali el-Kari kada je 
komentarisao hadis u kome Poslanik, sallallahu alejhi 
ve sellem, zabranjuje ženi brijanje glave, kaže: 
”Brijanje glave ženskoj osobi nije dozvoljeno osim u 
nuždi, jer se tretira masakriranjem isto kao brijanje 
brade u pogledu muškarca.” 

9.1mam Alauddin el-Haskefi (umro 1088 god. po 
H) kaže: ”Kada je u pitanju brada sunnet je da bude u 
dužini šake. Ono što pređe preko šake mora se odsjeći, 
a što se tiče kraćenja brade više mimo toga (tj. ispod 
dužine šake) kao što čine neki zapadnjaci i muškarci 
hermafroditi (dvopolci) nije apsolutno dozvolio niko, a 
njeno potpuno brijanje je postupak indijskih židova i 
vatropoklonika.” (Vidjeti: Hašijetu Ibn Abidin, 3/456- 
457, izdavač: Darul-marife 1420, Bejrut) 

lO.Imam Ahmed et-Tahtavi (umro 1231 god. po 
H) kaže: ”Muhammed (učenik Ebu Hanife) prenosi u 
svome djelu El-asar, da je imam Ebu Hanife 
dozvoljavao kraćenje brade koja pređe dužinu šake.” 
(Vidjeti: Hašijetut-Tahtavi, str. 526, izdavač: Darul- 
kutubil-ilmijjeh, 1418, Bejrut) 

Na drugom mjestu kaže: ”Sunnet je da brada 
bude u dužini šake, dok kraćenje mimo toga kao što 
čine neki zapadnjaci i muškarci dvopolci nije niko 
dozvolio.” (Vidjeti: Hašijetut-Tahtavi, str. 681) 

ll.Imam Halil es-Seharenfuri (umro 1346 god. 
po H) kaže: ”Brijanje brade danas je simbol mnogih 
mušrika koji nemaju udjela u vjeri i onih koji ih slijede 
i oponašaju.” (Vidjeti: Bezlul-medžhud, 1/130, 
izdavač: Darul-kutubil-ilmijjeh, bez godine izdanja, 
Bejrut) 

12.1mam Zafer et-Tehanevi (umro 1394 god. po 
H) kaže: ”Ako je brada bujna, tada se pere samo njen 
spoljašnji dio”, potom je naslovio poglavlje: ’Tzgled 
Poslanikove, sallallahu alejhi ve sellem, brade.” 
(Vidjeti: Ialaus-sunen, 1/38-40, izdavač: Darul-kutubil- 
ilmijjeh, 1418, Bejrut) 

Hanefijski učenjaci ne dozvoljavaju, čak, ni 
brijanje dlaka koje izrastu na vratu muškarca, kako da 

dozvole brijanje brade?! (Vidjeti: El-fetaval-hindijje, 
5/358, Merkatul-mefatih, 8/272 i El-mevsuatul-fikhijje, 
35/226). 

Dakle, puštanje brade do dužine šake je 
legitimno kod svih islamskih učenjaka, dok hanefijski 
pravnici bivaju posebno strogi u tom pogledu što je 
jasno zaključuje iz prethodno citiranih izjava. Kada bi 
čovjek živio životom Nuha, alejhisselam, i danonoćno 
listao djela hanefijskog mezheba (kao i drugih 
mezheba), neće naći ni jedno jedino slovo u kome se 
negira ili osuđuje puštanje brade. Naprotiv, 
jednoglasno potvrđuju legitimnost ovoga propisa i 
spominju ga samo u pohvalnom kontekstu. 

Kada se potvrdi konsenzus učenjaka po 
određenom pitanju tada je najstrožije zabranjeno 
oponiranje dotičnom mišljenju, jer je stvami konsenzus 
(kao što je primjer s legitimnosti puštanja brade), kod 
islamskih učenjaka jači argument od pojedinačnih 
hadisa (osim mutevatir predaja), kako tvrdi imam 
Šafija. (Vidjeti: Adabuš-Šafii, str. 232 od Ibn-Ebi- 
Hatima, El-kifaje fi ilmir-rivaje, str. 437, Menakibuš- 
Šafii, 2/30 od imam Bejhekija, Sijem ealamin-nubela, 
10/20.) Imam El-Kasani el-Hanefi, kaže: ”Ako 
pojedinačni hadisi oponiraju konsenzusu učenjaka, 
bivaju odbačeni.” (Vidjeti: Bedaeus-sanaia, 1/218) 

Ако čovjek zbog slabosti svoga imana ili 
nekakvih drugih motiva ne želi pustiti bradu, to je 
njegov izbor, za koji će biti pitan na Sudnjem danu i 
morat će ponuditi validno opravdanje. Međutim, 
ismijavanje s ovim propisom je kranje opasno i 
najmanje što šerijatski obaveznik treba učiniti u ovom 
slučaju jeste da šuti, shodno hadisu: ”Ko vjeruje u 
Sudnji dan neka govori dobro ili neka šuti.” 

Izvor: http://minber.ba/hanefijski-uenjaci-o-putanju- 
brade/ 

